
Ang lahat ng papuri ay para sa Allah t$g 
lamang, Ang Panginoon ng mga Daigdig. Kami ay 
sumasaksi na walang diyos na karapat dapat 

sambahin maliban sa Allah , ang Nag-iisa, ang 
Makapangyarihan. Kami ay sumasaksi na si 

Propeta Muhammad M ay Kanyang alipin, at 
Sugo. 

Uj 

Sinabi ng Allah ^ : “Anuman ang iblnigay 
sa inyo ng Sugo (ng Allah) ay tanggapin ninyo at 
anuman ang kanyang ipinagbawal sa inyo ay 
iwasan ito. ( Al-Hashr 59:7) 

Sa pamamagitan ng Banal na Kor’an at 
ang Sunnah o Hadith ng Dakilang Propeta 

Muhammad M ay mga bagay na pumapatnubay 
sa lahat ng Muslim upang mapalawak ang 
kanilang tamang kaalaman at pag-unawa sa mga 
katuruan ng Islam. Ang banal na Kor’an ay alam 

nang lahat na ito ay mula sa salita ng Allah at 
kailanman ay hindi maaring baguhin bagkus 
kailangang sundin ito. Ang Hadith ay siya ang 
katipunan ng mga piling akda, salawikain at 

tradisyon ng Propeta Muhammad ^ na 






tradisyon ng Propeta Muhammad na 
sumasalaysay at sumasalarawan sa mga 
kahulugan ng banal na Kor’an upang ito ay lubos 
na maintindihan ng mga mananampalatayang 
Muslim. 


Alhamdulillah, mula sa tulong ng Allah 
ay aking naisipang isalin sa wikang tagalog ang 40 
Hadith ni Imam an-Nawawi na may kasamang 
hangarin na sana sa pamamagitan nang mga 
babasahing pang-lslamik ay makatulong ito sa 
pagpapalaganap sa tamang katuruan ng relihiyong 
Islam sa sambayanang Filipino Muslim at nawa 
ang aking pagsusumikap na ito aytanggapin ng 

Allah na ito ay paglilingkod para sa Kanya tjjjg 
lamang. 

Wama tawfeeqi ilia Billah, Wassalamu alaikom wa 
Rahmatullahi wa Barakatuho. 


ABDULKHALIQ SHARIF SARIPADA 
Tanggapang Kooperatiba sa Panawagan at 
Pamatnubay sa Pamayanan ng Al-Sulay, Riyadh 
Kaharian ng Saudi Arabia 

HADITH -1 

Mula sa autoridad ng Pinuno ng mga 
Mananampalataya 1 Abu Hafs ‘Umar ibn al- 

Khattab 2 na kanyang sinabi : Narinig ko ang 
Sugo ng Allah % na kanyang sinabi: 

Ang mga gawa (kilos o asal) ay ayon 
sa hangarin, at bawat tao ay makakamit niya 
ang (kanyang) hinahangad. Subalit, ang 
sinumang mangibang-bansa 3 (o mandarayo) 

para sa Allah $1 at ang Kanyang Sugo , 
ang kanyang pandarayo ay para sa Allah 
at sa Kanyang Sugo M, at ang sinumang 
mangibang-bansa (na ang hangarin ay) upang 
makapagtamo ng mga makamundong 


AKSS 


Ang Titulong ipinagkakaloob sa mga Khulafal ( mga 
pinagkakatiwalaang pinuno ng sambayanang Muslim). 

Siya ang pangalawang Khalifa sa Islam. 

a 

Ito ay nagtutukoy sa isang maka-espirituwal na (o maka- 

relihiyosong) pangingibang-bansa. Angtinutukoy dito ay ang 
paglipat ng mga bagong Muslim mula Makkah patungong 
Medina. 

benepisyo o di kaya ay para makapag-asawa 
(sa mga babae), ang kanyang pandarayo ay 
ayon (lamang) sa kanyang (sariling) layunin 
sa pangingibang-bansa. 


Ito ay naisalaysay ng dalawang Imam sa 
pamantasan ng Hadith, Abu ‘Abdullah Muhammad 
na anak ni Isma’il na anak ni Ibrahim na anak ni al- 
Mughira na anak ni Bardizbah al-Bukhari at si 
Abu’l-Husain na anak ni al-Hajjaj na anak ni 
Muslim al-Quahiri an-Naisaburi, sa kanilang 
dalawang Sahih, na (sila ang) pinaka-matibay {o 
pinaka-tama) sa mga naipong aklat. 4 


4 

Katulad ng mga naipong Hadith. 

HADITH - 2 

Mula rin sa autoridad ni ‘Umar 5 na 
kanyang sinabi: 

Isang araw habang kami ay 

nakaupong kasama ang Sugo ng Allah, ay 
lumitaw sa aming harapan ang isang lalaking 
nakasuot ng napakaputing damit at ang buhok 
ay napaka-itim; at walang palatandaang siya 
ay nanggaling sa (malayong) paglalakbay at 
walang nakakaalam (o nakakakilala) sa 

kanya. Siya ay naglakad (patungo sa amin) at 
naupo sa harapan ng Propeta at 

itinumbok ang kanyang mga tuhod sa tuhod 
ng Propeta M at ipinatong ang kanyang 
dalawang palad sa hita ng Propeta ^,at 
kanyang sinabi: O Muhammad sabihin mo 
sa akin ang (tungkol sa) Islam. Sinabi ng 
Sugo ng Allah M- Ang Islam ay ang 
pagtetestigo na walang diyos maliban sa 

Allah M at si Muhammad ay Sugo 


. ‘Umar ibn al-Khattab, ang pangalawang Khalifah o pinuno sa 
sambayanang Muslim. 

ng Allah $!, ang pagsasagawa sa mga 
pagdarasal, ang pagbayad ng buwis para sa 

Zakat 6 ang pag-aayuno sa (Buwan ng) 
Ramadan, at ang paglalakbay (perigrinasyon) 
sa Bahay 7 kung ito ay kaya mo Kanyang 

sinabi: Ang sinabi mo ay totoo, nagulat 
kami sa kanya dahil siya ay nagtatanong 
subalit siya rin ang nagsabi na tama ang 
(Propeta M sa) kanyang kasagutan, Kanyang 
sinabi: Sabihin mo sa akin ang (tungkol sa) 

/man 8 Sinabi niya (ng Propeta): Ito ang 

maniwala sa Allah sa Kanyang mga 
Anghel, sa Kanyang mga Banal na Kasulatan, 
sa Kanyang mga Sugo, sa Huling Araw, at 
ang maniwala sa kapalaran (o tadhana) ito 
man ay mabuti o di kaya ay masama. 


• Ito ay nakalakdang halaga para sa buwis na binabawas mula sa 
•ating kayamanan al ipinamamahagi sa mga mahihirap. 

. Ito ang Kaabah o ang Banal na Mosque sa Makkah. 

. Ang literal na kahulugan ng Iman ay “paniniwala sa relihiyon” o 

“pananampalataya”. Subalit bilang pangunahing termino sa Islam, 
ang salitang Arabik “Iman” ang siyang aming napiling gamitin. 

Siya (ang dayuhang lalaki) ay nagsabi: Ang 
sinabi mo ^ay totoo. Kanyang sinabi: Sabihin 
mo sa akin ang (tungkol sa) Ihsan 9 Sinabi 

niya ag: Ito ang sumamba sa Allah na para 
mo Siyang nakikita kahit hindi mo Siya 
nakikita dahil Siya M ay nakatingin sa iyo. 
Kanyang sinabi: Sabihin mo sa akin ang 

(tungkol) sa Oras 10 . Sinabi niya $$ : Ang 

katanungan ay walang mas higit na 
nakakaalam maliban sa nagtatanong. 
Kanyang sinabi. Sabihin mo sa akin ang mga 
palatandaan. Sinabi niya it Ipanganganak ng 

babaing alila ang kanyang amo 11 , at makikita 
mo ang mga nakayapak, nakahubad, 


9 

. Ang kasamang kahulugan ng saiitang Ihsan ay may tanging 

kaugnayan sa relihiyon at ang paggamit sa iisang kahulugan nito 
ay hindi sapat. Ayon sa kahulugan sa Diksiyonaryo ay kasama sa 
mga kahulugan ng Ihsan ang “tamang kilos” “kabutihan”, 
“karidad”, ’’matapat” at iba pang kasintulad nito. Ang kahulugan 
din ng saiitang ugat nito ay “upang maging dalubhasa o maging 
bihasa” at ang iba sa mga kahulugan nito ay matatagpuan sa 
Hadith 17 sa kasalukuyang koleksiyon. 

10 

Ang Araw ng Paghuhukom. 

11 

• katagang ito ay naglalaman ng higit sa iisang paliwanag. 
Kasama sa mga paliwanag ni Imam an-Nawawi mula sa kanyang 

komentaryo ay ang mga alilang babae ay magkakaroon ng mga 
anak na isang malaya na sila rin ang magiging taga-pamahala sa 
kanila. Ang kalagang ama (sa arabik), ay karaniwang naisasalin 
ito bilang “babaing alila” ito ay maari na ring ipakahulugan sa 
kahit sinumang babae dahil tayong lahat ay alila o alipin ng 
Diyos. Ang katagang ito ay maari na ring ipakahulugan : “kapag 
ang babae ay ipanganganak (niya) ang kanyang amo” 
(halimbawa; darating ang panahon na ang mga anak ay 
magkakaroon ng kakaunting paggalang sa kanilang mga inaat 
ituturing sila (ang mga ina) na parang alila o alipin). Ang sabi nila 
ayon sa mga ibang komentarista ay ang katagang arabik na rabba 
(among babae) ay kasama dito ang lalaking rabb (among lalaki). 

mga .dukhang mamamastol na (sila ay) 
magpapaligsahan sa pagpapatayo ng 
matataas na gusali. (Pagkatapos) Siya ay 
umalis (ang besitang dayuhan) at ako ay 
naghintay ng ilang sandali. Pagkatapos siya 

M ay nagsabi: O ‘Umar, alam mo ba kung 
sino ang nagtatanong? Ang sagot ko ay : Ang 
Altah tit at ang Kanyang Sugo M ang lubos 
na nakakaalam. Kanyang sinabi: Siya si 
Anghel Gabriel, siya ay nagpunta rito upang 
ituro sa inyo ang inyong relihiyon. 


Mula sa salaysay ni Muslim. 



40 HADITH 3l Of *.jVi & 


'frJ . L>j] jlky frl-lJl tlpj 

j_i t >_*p u;: jti a!u cJLii 
Lili : Jl5 . : cii ? JilUl 

. ^-Oij Jjjlsr 




* * * 



40 HADITH 


uyujSi cm 


HADITH - 3 

Mula sa autoridad ni Abu ‘Abd ar-Rahman 
'Abdullah na anak ni “Umar ibn al-Khattab , na kanyang 
sinabi: Narinig ko ang Sugo ng Allah na kanyang sinabi: 

Ang Islam ay itinayo sa lima 12 (o 
limang haligi): Ito ang pagtetestigo na walang 
diyos maliban sa Allah M at si Muhammad M 
ay Sugo ng Allah, ang pagsasagawa sa mga 
pagdarasal, pagbabayad ng Zakat 13 , ang 

paglalakbay sa Bahay 14 , at pag-aayunosa 
(buwan ng) Ramadan. 

Mula sa salaysay ni al-Bukhari at Muslim. 


. Ang katagang “Haligi” ay hindi kasama sa Arabik subalit bilang 

pagpapaliwanag upang maintindihang mabuti ang kahulugan nito 
ay (aming) idinagdag ang katagang ito. Ang Arkan (Mga Haligi) 
ay siya ang katanggap-tangap na kataga rito. 

I 

. Tingnan ang nota bilang 2 sa pangalawang Hadith. 

• Tingnan ang nota bilang 3 sa pangatlong Hadith. 

HADITH -4 

Mula sa autoridad ni Abu ‘Abd ar-Rahman. 
‘Abdullah na anak ni Mas'ud *&■ na nagsabi; Sinabi sa 
amin ng Sugo fig Allah na siya ay makatotohanan, at 
pinaniniwalaan.' 

Katotohanan ang pagkakalikha sa 
bawat isa sa inyo ay lahat inipon sa 
sinapupunan ng kanilang nanay sa loob ng 
apatnapung araw na isang tamud, at 
pagkatapos ito ay namuong isang malapot na 
dugo sa ganoon ding katagal na araw; at 
pagkatapos ito ay namuong laman sa ganoon 
ding katagal na araw; at pagkatapos ay 
ipapadala sa kanya ang anghel upang iihip sa 
kanya ang buhay at may (kasamang) 
kautusan tungkol sa apat na kataga; upang. 
isulat ang mga biyaya sa kanya, ang tagal (o 
taning) ng kanyang buhay, ang kanyang mga 
gawa, at kung siya ba ay masaya o di kaya ay 
malungkot. (Katotohanan) Sa Allah $g, ay 
walang diyos maliban sa Kanya, katunayan 
mayroon sa inyo ang gumagawa ng mga 
gawaing kasintulad ng mga gawain ng tao sa 
Paraiso hanggang malagyan ito ng hadlang 
na kasinghaba ng bisig (ng kamay) sa 

pagitan nila (ng Paraiso). O di kaya ay 
maunahan siya ng kasulatan, na siya ay 
gagawa ng mga gawaing kasintulad ng mga 
gawain ng tao sa impiyemo at siya ay 
makakapasok doon, katunayan mayroon sa 
inyo ang gumagawa ng mga gawaing 
kasintulad ng mga gawain ng tao sa 
Impiyerno hanggang malagyan ito ng hadlang 
na kasinghaba (o kasinlayo) ng kamay sa 
pagitan nila (ng Impiyemo). O di kaya ay 
maunahan siya ng kasulatan, na siya ay 
gagawa ng mga gawaing kasintulad ng mga 
gawain ng tao sa Paraiso at siya ay 
makakapasok doon. 


Mula sa salaysay ni Bukhari at Muslim. 

HADITH - 5 

Mula sa autoridad ng Ina ng mga 
Mananampalataya 15 Umm 'Abdullah 'Aisha na 

kanyang sinabi: Sinabi ng Sugo ng Allah : 

Ang sinuman ang gumawa ng mga 
pagbabago na hindi kasama sa aming utos ay 
hindi ito matatanggap. 

Mula sa salaysay ni al-Bukhari at Muslim. Mula rin sa 
isang pahayag ni Muslim: 

Ang sinumang gumawa ng mga 
gawaing hindi tugma (sa aming gawain) ay 
hindi ito matatanggap. 


AKSS 

15 

- Ito ay Utulong ipinagkakaloob sa mga asawa ng Propeta. 

HADITH - 6 

Mula sa autoridad ni Abu 'Abdullah an-Nu'man 

na anak na lalaki ni Bashir na kanyang sinabi: 
Narinig ko na sinabi ng Sugo ng Allah: 

Ang Halal (o hindi bawal) ay malinaw at 
ang Haram (ipinagbabawal) ay malinaw at sa 
pagitan ng dalawang ito ay mga bagay na 
kaduda-duda na hindi alam ng karamihan sa 
tao. Samakatuwid, ang sinuman ang umiwas sa 
mga bagay na nakakaduda ay nalinis niya ang 
kanyang sarili sa relihiyon at karangalan, subalit 
ang sinumang pagbigyan ang mga bagay na 
kaduda-duda ay kasintulad ng isang pastol na 
namamastol sa isang pook na malapit sa 
santuwaryo (Hima) ng iba at maaring kahit 
anumang oras siya ay may pananagutang 
makapasok doon. Katotohanan bawat hari ay 
may santuwaryo at katotohanan ang santuwaryo 

ng _ Allah 31 ay ang Kanyang mga 
ipinagbabawal. Katotohanan sa ating katawan 
ay may kapirasong laman na kung ito ay 
malusog ang buong katawan ay magiging 
malusog subalit kung ito ay may karamdaman 
ang buong katawan ay magkakaroon ng 
karamdaman. At (Katotohanan) ito ang puso. 

Mula sa salaysay ni al-Bukhari at Muslim 

HADITH - 7 


Mula sa autoridad m Abu Ruqayya Tamim na anak ni 
Aus ad-Dari Aji- na slnabi ng Propeta jffe : 

Ang Relihiyon ay pagkamatapat 16 . 
Sinabi namin: Para kanino? Kanyang sinabi: 
Para sa Allah W> at sa Kanyang Aklat, at sa 

Kanyang Sugo ^ at sa mga pinuno ng mga 
Muslim at sa kanilang lahat. 

Mula sa salaysay ni Muslim. 


. Angkatagang Arabik “Nasiha” ay may maraming kahulugan, 

karaniwan ito ay ginagamit sa “ tnga magagandang asaF, na ito ay 
maliwanag na hindi nababagay sa kabuuan ng salitang ito. Nagbibigay 
rin ng kahulugan sa: “paggagawa ng makatarungan sa tao o sa 
pangyayari”, ‘"pagkamatapat o katapatan” , “kalinisang-budhi o 
danga!”' at iba pang kasintulad nito. 

HADITH - 8 


Mula sa autoridad ng anak m 'Umar 17 ^j>na 
sinabi ng Sugo ng Allah ^ : 

Ako ay napag-utosang makipaglaban 18 
laban sa tao hanggang sa sila ay magtestigo 
na walang diyos maliban sa Allah 3! at si 
Muhammad ay Sugo ng Allah at hanggang sa 
maisagawa nila ang mga pagdarasal at 
magbayad ng zakat 19 , at kung sila ay 
susunod, matatamo nila ang aking pagkalinga 


. Basahin ang Nota bilang 1 sa Hadith 2 . 

. Mungkahi ng relihiyong Islam na ang pagtanggap sa Islam ay 

mula sa kombiksiyon o matibay na paniniwaia. Ang Banal na 
Kor’an ay nagsabi “ Walang sapilitan sa relihiyon”, at mula sa 
ibang taludtod ang Makapangyarihang Allah ay nagsabi: “At 
aka yin sila sa lan das ng iyong Panginoon na may kasamang talino 
at makipagtalastasan sa kanila sa tamang pamamaraan ’. Ang 
pagtataguyod sa pakikipagdigmaan ay para sa mga taong 
lumulusob sa mga ban sang Muslim, silang mga sum an sal a o 
pumipigil sa mga pagtuturo at pagkalat ng Islam sa mapayapang 
pamamaraan at ang mga taong nag-apostasya sa Islam. 

> 

. Basahin ang Nota bilang 2 sa Hadith 2 . 

sa kanilang buhay 20 at ari-arian, maliban 

((kung) sila ay gagawa ng mga gawa o kilos 
na nangangailangan ng parusa) ayon sa 
(katuruan ng) Islam, at ang pagbibilang (sa 
kaniiang mga gawa) ay nasa Allah, ang 
Makapangyarihan. 

Mula sa saiaysay ni al-Bukhari at Muslim. 


. “(pagkalinga) S a kanilang dugo” 

HADITH - 9 

Mula sa autoridad ni Abu Huraira ’Abd ar- 
Rahman na anak m Sakhr^na nagsabi: Narinig ko ang 
Sugo ng Allah $§! na kanyang sinabi 

Ano mang bagay ang aking 
ipinagbawal sa inyo, ay iwasan; Ano man ang 
aking ipinag-utos sa inyo (upang gawin) ay 
gawin ninyo hanggang kaya ninyo. (Dahil) 
Ang nakasira sa mga taong nauna sa inyo ay 
ang labis nilang pagtatanong at 
pagsasalungat sa kanilang mga Propeta 

Mula sa salysay ni al-Bukhari at Muslim, 

HADITH -10 

Mala sa autoridad ni Abu Huraira <-&na nagsabi 
Sinabi ng Sugo ng Allah gi : 


(Katotohanan) Ang Makapangyarihang 
Allah ay dalisay at dalisay lamang ang 
Kanyang tatanggapin. Katotohanan, Ipinag- 
utos ng Allah sa mga Mananampalataya ang 
kautusang Kanyang Ipinag-utos sa mga Sugo, 
Sinabi ng Makapangyarihang Allah : “ Mga 
Sugo! Kainin ang mga Halal (o mabubuti) at 
gumawa ng mabuti (o makatarungan) 21 .” At 

sinabi ng Makapangyarihang Allah : “ O 
kayong mga naniniwala! Kainin ang mga halal 
(o mabubuting bagay) na aming inihanda para 
sa inyo 22 ". At pagkatapos ay kanyang 

binanggit ang (kaso ng) isang lalaking 
manlalakbay na galing sa malayo, gusot ang 
buhok at siya ay maalikabok na nakaunat ang 
kanyang mga kamay sa langit (at siya ay 
nanalangin): O, Panginoon ! O, Panginoon ! - 


21 . Kor’an 23:51 
22 


. Kor an 2:172 

samantala ang kanyang pagkain ay bawal, 
ang kanyang inumin ay bawal, ang kanyang 
damit ay bawal, at siya ay nabubuhay sa mga 
ipinagbabawal, kaya paano didinggin (ng 
Allah H) ang kanyang mga panalanginl. 


Mula sa sa(aysay ni Muslim. 

HADITH -11 

Mula sa autoridad ni Abu Muhammad al-Hasan 
ang anak na lalaki ni Ali na anak ni Abi Talib, ang apo ng 

Sugo ng Allah 'M at kanyang pinakamamahal 23 o^-na 
kanyang sinabi 

Aking naisaulo mula sa Propeta ^ : 

Iwanan ang anumang bagay na 
walang katiyakan (o nakakaduda) at doon ka 
sa bagay na hindi magbibigay sa iyo ng pag- 
aalinlangan. 

Ito ay mula sa salaysay ni al-Tirmidhi at an-Nisa’i 24 , at 

sinabi ni al-Tirmidhi na ito ay maganda at matatag na 
Hadith. 


Ang literal ay “at ang kanyang (mahalimuyak o) mabangong 

bulaklak” Ang katagang taihana ay ginagamit ito ng Propeta 
para kay al-Hasan at al-Husain, ang mga anak na lalaki ni * Ali ibn 
Abi Talib, na pinsan at manugang ng Propeta. 

t . . . 

. Si al-Tirmidhi at an-Nisai ay sila ang sumulat sa dalawa sa anim 

na kilalang koleksiyon ng Hadith, al ang ibang jnga manunulal ay 
sina al-Bukhari, Muslim, Abu Dawud, Ibn Majah at iba pa. 

HADITH -12 

Mula sa autoridad ni Abu Huraira i^> na 
kanyang sinabi: sinabi ng Sugo ng Allah : 

Kasama sa mga kabutihan ng isang 
mabuting Muslim ay ang iwanan (o layuan) 
ang mga bagay na hindi makabubuti sa 
kanya. 

Ito ay mabuting Hadith, mula sa salaysay ni al-Tirmidhi. 

HADITH -13 

MuJa sa autoridad m Abu Hamza Anas na anak 
m Malik *&> ang utusan 25 ng Sugo ng Allah na sinabi 
ng Propeta: 

Wala sa inyo ang (totoong) naniniwala 
hangga’t hindi niya naisin (o mahalin) sa 
kanyang kapatid ang ninanais niya sa 
kanyang sarili. 

Mula sa salaysay ni al-Bukhari at Muslim 


Si Anas ibn Malik, noong siya ay binalilyo pa ay namamasukan sa 

Propeta bilang utusan at maraming Hadith ang naipahayag niya. 
Siya ay tinaguriang “Ang utusan at kaibigan ng Sugo ng Allah”. 

HADITH -14 


Mula sa autoridad ni Ibn Mas'ud na 
kanyang sinabi.: Sinabi ng Sugo ng Allah M : 

Ang dugo ng isang Muslim ay hindi 
legal na ibubo maliban sa tatlo ( o tatlong mga 
pangyayari) : ang taong may asawa at 
nangalunya; buhay sa buhay (dahil sa 
pagpatay) ; at ang isang tumiwalag sa 
kanyang relihiyon at tinalikuran ang taong- 
bayan (o sambayanang-Muslim). 

Mula sa salaysay ni al-Bukhari at Muslim. 


40 HADITH 


jj :h (jyujSlt {f* 




I® # I * I , - 10/ « . / 0 Jo / » / 

Jj-*»J : Ji3 <UP 4til 4 

J ' ' 

* ' 9 <r A * > 

: 4_ip 4»1 

-5 *^! (*-J--* LSy' )) 

J --i J ^ 

_JjJ/^ ij tcr i3u L<Ji 

(( 4 PWtJU 


#'jj 


* * * 






40 HADITH 


Kjj —3' 01*0^' c?-* 


[48] 


HADITH -15 

Mula sa autoridad ni Abu Huraira 4&>, na ang Sugo 
ng Allah ay nagsabi: 

Ang sinuman ang naniniwala sa Allah 
M at sa Huling Araw ay dapat magsalita ng 
mabuti o di kaya ay tumahimik, at ang 
sinuman ang naniniwala sa Allah at sa 
Huling 1 Araw ay dapat maging mabuti (mapag- 
bigay o maawainjsa kanyang kapit-bahay, at 
ang sinuman ang naniniwala sa Allah 'M at sa 
Huling Araw ay dapat maging mabuti (mapag- 
bigay o maawain) sa kanyang panauhin. 

Mula sa salaysay ni al-Bukhari at Muslim. 

HADITH-16 


Mula sa autoridad ni Abu Huraira 4^> kanyang 
sinabi: 

Sinabi ng isang lalaki sa Propeta : 

Payuhan mo ako. Sinabi niya 26 : Huwag 

magalit 27 . Paulit-ulit ang lalaki (sa kanyang 

pakiusap), at kanyang 26 sinabi: Huwag 
magalit. 

Mula sa salaysay ni al-Bukhari. 


* Ang Propeta. 

i 

* Mula sa komentaryo ni An-Nawawi, ay nagpapahiwatig na ang 

galil ay kaUgalian ng tao at ang Hadith ay isang masidhing payo 
na huwag mag-pumilit kapag ang tao ay nasa katayuang 
pagkagalit 

HADITH -17 

Mula sa autoridad ni Abu Ya’la Shaddad na 
anak ni Aus A&k> Sinabi ng Sugo ng Allah $§ : 

Katotohanan, itinakda ng Allah Jg ang 
kabutihan 28 sa lahat ng bagay. Kaya, kung 

kayo ay papatay, pagbutihin ang pagpatay; 
kung kayo ay kakatay, kumatay ng mabuti. 
Bawat isa sa inyo ay hasaing mabuti ang talim 
(ng kanyang kutsilyo) at pahingain ang hayop 
na kakatayin. 

Mula sa salaysay ni Muslim. 


2X , 

. Basalt in ang Nota liilang 9 sa Hadith 2. 

HADITH -18 


Mula sa autoridad ni Abu Dharr Jundub na 
anak ni Junada at 'Abd ar-Rahman Mu'adh ibn Jabal 4&> 
na sinabi ng Sugo ng Allah : 


Matakot sa Allah 31 kahit saan ka man 
naroroon, at sundan ang masamang gawa ng 
mabuting gawa at buburahin ito (ang 
masamang gawa), at gumawa ng mga 
gawaing mabuti sa tao. 

Mula sa salaysay ni at-Tirmidhi, na kanyang sinabi ito ay 
mabuting Hadith, at mula sa mga ibang sipi ( sa mga 
koleksiyon ni at-Tirmidhi ) ay nabanggit na ito ay 
maganda at matatag na Hadith. 

HADITH-19 

Mula sa autoridad ni Abu ‘Abbas ang anak na 
falaki ni ‘Abbas na kanilang sinabi: 


Isang araw ako ay nasa likuran 29 ng 

Propeta % at kanyang sinabi sa akin: Binata, 
tuturuan kita ng mga salita (payo): Maging 
maalalahanin sa (mga patnubay ng) Allah M 
at ikaw ay kanyang kalingain. Maging 
maalalahanin sa (mga patnubay ng) Allah M, 
at Siya M ay matatagpuan mo sa iyong 
harapan. Kapag ikaw ay hihingi, humingi sa 
Allahii; kung ikaw ay naghahanap ng tulong, 
hanapin ang tulong ng Allah Unawain (o 
kilalanin) na kahit magkaisa ang 
sangkatauhan para sa iyong pakinabang sa 
anumang bagay, (ay walang pakinabang na 
maibibigay sa iyo) maliban sa itinakda ng 
Allah 'M para sa iyo.at kung sila (ang 
sangkatauhan) ay magkaisa upang sirain ka 
sa anumang bagay, (ay wala silang 
maibibigay upang ikaw ay masira) maliban sa 


29 . 

• s, y a a V nakaangkas sa Propeta sa iisang sasakyang hayop. 

itinakda ng Allah Si para sa iyo. naitaas (o 
inangat) ang panulat at ang papel ay 
natuyo 30 

Mula sa salaysay ni at-Tirmidhi na kanyang sinabi ito ay 
maganda at matatag na Hadith. 

Mula din sa ibang salaysay maliban kay at-Tirmidhi ay 
mababasa ng ganito: 

Alalahanin ang (mga patnubay ng) 
Allah Si, matatagpuan mo Siya Si sa iyong 
harapan. Alamin ang (mga patnubay ng) Allah 
M sa (panahon ng iyong) kasaganaan (o 
tagumpay) at ikaw ay Kanyang $£ aalamin sa 
(sa panahon ng) kagipitan (kahirapan, 
kasawiang-palad o kasintulad nito). Unawain 
(o alamin) ang mga bagay na dumaan sa iyo 
at hindi sa iyo tumama at kung ano man ang 
tumama sa iyo ay hindi dadaan sa iyo. At 
unawain (o alamin) na ang tulong ay darating 
kasunod ng pagtitimpi (o pagtitiis), ang 
kaginhawahan kasunod ng kalungkutan at 
kaluwagan sa kahirapan. 


Ano man ang naisulat at naging kautusan ay hindi maaring 
baguhin. 







40 HADITH 




j>V_»*!ii c-iij tCilllf- A'l <Lsf tu 

J # tl . % ' 


^ ^ ^ ^ ^ O’" * ' " 

i y^- : Jl3j jj 


: T? 


^_I] ciliUi flJjni 411 Jaj&M )) 

liL-tM c. 01 j&i j ,3 jl*Ji ai>: 

.afei ;£; jj ajot u,. a^4 ■£ ;J 
c j_iji of, <jLJJi >3i of ^ 

*99 * *\i t* • /^|| 

. (( lj-w £* Otj (UjSJl 


* * * 





40 HADITH 


4jjj_ J\ ju 


60 


HADITH - 20 


Mula sa autoridad ni Abu Mas’ud ‘Uqba na 
anak m Amr a!-Ansan al-Badri Sinabi ng Sugo ng 
Allah M : 


Katotohanan, kasama sa mga 
inabutan ng tao tungkol sa mga naunang 
Propesiya 31 ay: Kung hindi ka mahihiya, gawin 

(mo) ang gusto mo 32 . 

Mula sa salaysay ni al-Bukhari. 


. mula sa mga Propetang sinundan ni Propeta Muhammad. 

. Ang Hadith na ito ay kilalang may dalawang kahulugan: (a) na 

dapat isagawa ng maayos ang anumang bagay na ayon sa 
paniniwala ng isang tao ay hindi siya mahihiya, at (b) kapag ang 
tao ay walang sapat na ikahihiya ay walang makakapigil sa kanya 
sa paggagawa ng sari ling kagustuhan (katulad ng paggagawa ng 
masasama). 

HADITH - 21 

Mula sa autoridad ni Abu ‘Amr- na siya ay 
tinawag naring Abu 'Arnra- Sufyan na anak ni 

‘Abdullah ^ na kanyang sinabi: 

Aking sinabi: O Sugo ng Allah, sabihin 
mo sa akin ang mga bagay sa Islam na wala 
akong mapagtanungang iba maliban sa iyo. 
Kanyang M sinabi: Sabihin mo: Ako ay 
naniniwala sa Allah $g at pagkatapos ay 
maging matuwid. 


Mula sa salaysay ni Muslim. 

Mula sa autoridad ni Abu 'Abdullah Jabir ang 
anak na lalaki ni 'Abdullah al-Ansari ^ : 

Ang isang lalaki ay nagtanong sa Sugo 
ng Allah $£ : (Kanyang sinabi) Sa palagay mo 
kaya ay kung isagawa ko ang mga pagdarasal 
na Fard (sapilitang pagdarasal), mag-ayuno 
sa Ramadan, ituring bilang halal 33 ang mga 
itmutulot ng batas (ng Islam) at ituring bilang 
haram 34 ang mga ipinagbabawal ng batas 

(ng Islam), at waiang ibang bagay na aking 
idadagdag dito, ako ba ay makakapasok sa 
Paraiso? Kanyang sinabi: ”Oo”. 

Mula sa salaysay ni Muslim. 


Halal ay katagang Arabik na ang kahulugan ay mga bagay na 

legal o pinahintulotan ng batas o di kaya ay mga bagay na hindi 
ipinagbawal ng batas ng Islam. 

Haram ay katagang Arabik na ang kahulugan ay mga bagay na 
ipinagbawal o hindi pinahihintulutan ng batas ng Islam. 

HADITH - 23 


Mula sa autoridad ni Abu Malik al-Harith na anak ni 
'Asim al-Ash'ari 4&na nagsabi: Sinabi ng Sugo ng Allah 

Ang kalinisan (o kadalisayan) ay 
kalahati sa paniniwala. Ang Alhamdulillah 35 ay 
pupunuin niya ang timbangan, at ang 
Subhanallah at ang Alhamdulillah 36 ay 

pupunuin nilang dalawa ang pagitan ng langit 
at mundo. Ang Salah (Pagdarasal) ay ilaw; 
ang Sadaqah (Karidad) ay palatandaan, ang 
Sabr (Pagtitimpi o Pagtitiis) ay liwanag; 'at ang 
Kor’an ay maging (para) sa iyo o di kaya ay 
laban sa iyo. Bawat tao ay nag-uumpisa ng 
maaga at ibinibinta ang sarili, alin sa dalawa 
(ang mangyayari) kalayaan o di kaya ay 
kasiraan. 


Mula sa salaysay ni Muslim. 


. ang kahulugan ay : ‘Ang pagpupuri ay para sa Allah". 

. ang kahulugan ay : “Ang Allah ay malayo sa kapintasan at 
ang pagpupuri ay para sa Allah". 

HADITH - 24 

Mula sa autoridad ni Abu Dharr al-Ghifari 
mula sa Propeta^ at kasama sa mga kasabihang 
kanyang isinalaysay mula sa kanyang Panginoon 37 ay 
Kanyang sinabi:' 

O! Aking alipin, katotohanan Aking 
ipinagbawal sa Aking sarili ang mang-api (o 
maniil) at (Aking) ginawang bawal sa bawat 
isa sa inyo, kaya huwag mang-api sa isa’t isa. 

O! Aking alipin, katotohanan kayong 
lahat ay naliligaw (ng landas) maliban sa 
Aking binigyan ng patnubay (sa tamang 
landas), kaya hanapin ang Aking patnubay (o 
katuruan) at kayo ay Aking papatnubayan. O! 
Aking alipin, katotohanan kayong lahat ay 
nagugutom maliban silang aking pinakain,. 
kaya maghingi ng pagkain sa Akin at kayo ay 
Aking pakakainin. O! Aking \ alipin, 
katotohanan kayong lahat ay nakahubad 


Ito ay Hadtih Qudsi (Sagradong Hadith) ito ang mga iniulat ng 

Propeta mula sa mga kapahayagan sa kanya ng Allah, bagama’t 
hindi kailangang nasa Kanyang aktuwal na pananalila. Ang 
hadith qudsi ay walang daan na ito ay kilalanin biiang kabahagi 
ng Kor’an. 

maliban silang aking dinamitan, kaya 
maghingi ng damit sa Akin at kayo ay Aking 
dadamitan. O! Aking alipin, katotohanan ikaw 
ay nagkakasala sa araw at gabi at bibigyan ko 
ng kapatawaran ang lahat ng pagkakasala, 
kaya maghingi sa Akin ng kapatawaran at 
kayo ay Aking patatawarin. 

O! Aking alipin, hindi ninyo makakamit 
na sirain Ako upang Ako ay masira, at hindi 
ninyo maaabot na bigyan Ako ng pakinabang 
upang Ako ay magkaroon ng pakinabang. O! 
Aking alipin, maging ang una sa inyo at ang 
pinakahuli sa inyo, ang tao sa inyo at ang Jinn 
sa inyo na maging banal kasintulad ng 
pagkabanal ng isa sa inyo, ito ay hindi 
makapagbibigay ng anumang karagdagan sa 
Aking kaharian. O! Aking alipin, maging ang 
una sa inyo at ang pinakahuli sa inyo, ang tao 
sa inyo at ang Jinn sa inyo ay tumayo sa 
isang pook at makiusap (o humingi) sa Akin at 
kung ibibigay Ko sa bawat isa ang kanilang 
hinihiling, ay hindi ito makakabawas sa (mga 
kayamanang) nandito sa Akin maliban lang 

(na mababawas) ang kasintulad ng (patak ng) 
karayom kapag ito ay inilubog sa dagat 38 . 

O! Aking alipin, katotohanan, iyon ay 
inyong mga gawa na Aking binilang para sa 
inyo at pagkatapos ay (Aking) babayaran ng 
sapat, at ang sinuman sa inyo ang makakakita 
ng maganda 39 ay puriin ang Allah at ang 

sinuman ang makakita ng iba maliban dito ay 
huwag sisihin ang sinuman maliban sa 
kanyang sarili. 


Mula sa salaysay m Muslim. 


Ito ay naglutukoy sa napakaliit na tubig na makukuha ng karayom 
kapag ito ay inilubog sa dagat pagkatapos alisin. 

i 

. Ito ay sa Kabilang Buhay. 

HADITH - 25 

At mula din sa autoridad ni Abu Dharr 

Katotohanan, may mga taong kasama 
sa mga Sahabah 40 ng Sugo ng Allah M at 

kanilang sinabi sa Propeta H . O! Sugo ng 
Allah magkakamit ang mga mayayaman nang 
malalaking gantimpala; sila ay nagdadasal 
katulad ng aming pagdarasal, sila ay nag- 
aayuno katulad ng aming pag-aayuno at sila 
ay nagbibigay ng kawanggawa mula sa sobra 
ng kanilang kayamanan. 

Kanyang sinabi: diba kayo ay binigyan 
din ng Allah Hi nang mga bagay na 
maibibigay bilang kawanggawa (o karidad), 
Katotohanan bawat tasbih 41 ay karidad, 

bawat takbir 42 ay karidad , bawat tahmid 43 


. Ang Sahaba ay katagang Arabik na nagtutukoy sa mga laong 

kasamahan ng Propeta, naniwala sa kanya, at namatay na isang 
Muslim. 

Ito ang pagbigkas sa Subhanallah (Ang Allah ay malayo sa 
kapintasan). 

Ito ang pagbigkas sa Allaho Akbar (Ang Allah ang Dakila). 

Ito ang pagbigkas sa Alhamdulillah (Puriin ang Allah). 

ay karidad, at bawat tahlil 44 ay karidad; ang 

ipag-utos ang mga magagandang gawa ay 
karidad at ang ipagbawal ang mga 
masasamang gawain ay karidad, at bawat isa 
sa inyo ay mayroong karidad kapag gumalaw 
(o sumiping) sa asawa. 

Sila ay nagsabi: O! Sugo ng Allah^;, 
kahit sa oras na isinasagawa namin ang sarili 
naming pagnanasa sa aming asawa ay 
magkakamit kami ng karidad? Kanyang 
sinabi: Ano kaya sa isipan (o palagay) ninyo 
kung iyon (ang pagsiping) ay ginawa niya sa 
paraang ipinagbabawal, hindi kaya siya 
magkakasala? Ganoon din, kung ito ay 
ginawa niya sa legal na pamamaraan, siya ay 
pagkakalooban ng gantimpala. 

Mula sa salaysay ni Muslim. 


Ito ang pagbigkas sa La ilaha illallah (Walang Diyos maliban sa 
Allah). 

HADITH - 26 


Mula sa autoridad ni Abu Huraira na 
nagsabi: Sinabi ng Sugo ng Allah : 


Bawat kasukasuan ng tao ay naglalaman ng 
karidad sa bawat araw na tumataas ang araw: 
ang gumawa ng makatarungan sa pagitan ng 
dalawang lalaki ay kawanggawa; ang 
'tumulong sa isang lalaki sa kanyang hayop, 
pasakayin siya o di kaya ay ikarga ang 
kanyang mga gamit (sa ibabaw ng sasakyang 
hayop) ay kawanggawa; ang mabuting 
pananalita ay kawanggawa; bawat hakbang 
mo patungo sa pagdarasal 45 ay karidad; ang 

alisin (o iligpit) ang anumang bagay na 
makakapinsala sa daan ay karidad. 


Mula sa salaysay ni al-Bukhari at Muslim. 


45 


. Ito ay tumutukoy sa tao habang siya ay naglalakad papunta sa 
Mosque upang magdasal. 

HADITH - 27 


Mula sa autoridad ni an-Nawwas na anak ni 
Sam'an na sinabi ng Propeta : 


Ang pagkamakatarungan (o 
pagkamakatwiran) ay kagandahang-asal, at 
ang mga pagkakamali ay umuulik-ulik (o 
nagbabalik) sa iyong sarili at kinamumuhian 
mong malaman (o mabalitaan) ito ng (ibang) 
tao. 

Mula sa salaysay ni Muslim. 

Mula sa autoridad ni Wabisa na anak ni Ma'bad na 
nagsabi: 

Ako ay nagpunta sa Sugo ng Allah M 
at kanyang sinabi: Ikaw ay nagpunta (rito) 
upang magtanong tungkol sa 
pagkamakatarungan (o pagkamakatwiran)? 
Aking sinabi: Oo. Kanyang sinabi M 
Sumangguni sa iyong puso. Ang 
pagkamakatarungan ay ang kapanatagang 
nararamdaman ng sarili at kapanatagang 
nararamdaman ng puso, at ang mga gawaing 
kamalian (o mga masasama) ay umuulik-ulik 
(nagbabalik) sa sarili at umuurong -sulong sa 

dibdib kahit paulit-ulit kang payuhan (ng pabor 
sa iyo) ng mga tao 46 

Ito ay magandang Hadith mula sa dalawang 
Musnad 47 ng dalawang Imam, si Ahmad na anak ni 

Hanbal at si ad-Darimi, na may magandang (autoridad) 
pinanggalingang mapagkakatiwalaan sa Hadith. 


Ang dalawang Hadith na ito ay pinagsama ng nagtipon dito, ng 
dahil sa sila ay halos magkatulad ang paksa at pananalita. 
Koliksiyon ng mga Hadith at inayos Hindi ayon sa paksa kundi sa 
mga pangalan ng taong narinig ang Hadith mula sa Propeta. 

HADITH - 28 

Mula sa autoridad ni Abu Najih al-lrbad na anak 
ni Sanya na nagsabi: 

Ang Sugo ng Allah Hay nagbigay sa 
amin ng sermon na ang aming puso ay 

napuno ng pagkatakot (sa AllahU) at ang 
luha ay tumulo mula sa aming mga mata. 
Sinabi namin: O Sugo ng Allah, parang ito ay 
sermong pamamaalam, kaya payuhan mo 
kami. Kanyang sinabi: Kayo ay aking pina- 
payuhang matakot sa Allah, ang Malakas at 
Dakila. At ang lubos na pagsunod sa 
kautusan, kahit alipin ang maging mamuno sa 
inyo. Katotohanan ang sinuman sa inyo ang 
mabuhay (ng matagal) ay masasaksihan niya 
ang malaking pagtatalu-talo, kaya kailangang 
kumapit sa aking surma 48 at sa mga sunna ng 


4$ 

. Ang orihina! na kahulugan ng kataga ay “Daan” o di kaya ay 

"Ang sinusunod na landas’ 5 , subalit ginamit ito sa mga kataga ng 
teknikal na naiulat sa atin lungkol sa mga “Salawikain, galaw at 
pahinlulot ng Propeta. 

mga maalam at makatarungang Khulafa 49 at 

kumapit ng mahigpit 50 (sa kanila). Mag-ingat 

sa mga pagbabago,dahil ang bawat ginawang 
bagay ay pagbabago at bawat pagbabago ay 
maliligaw ng landas. 


Mula sa salaysay ni Abu Dawud at at-Tirmidhi, nagsabi 
ito ay maganda at matatag na Hadith. 


49 

. Ang katagdhg Khulafa or-Rashidun ay tiiulong ipinagkaloob sa 

unang apat na Khulafa sa Islam. Ito ay si Abubakr siddique, 
"Umar ibn al-Khattab, Uthman bin ‘AfTan at ‘ Ali bin Abi Talib 

50 

. Arig literal ay ‘Pagtiimin ninyo ang inyong mga ngipin'\ 

HADITH - 29 


Mula sa autoridad ni Mu’adh na anak ni Jabal 
na nagsabi: 

Aking sinabi: O Sugo ng Allah, sabihin 
mo sa akin ang mga gawain na siya ang 
magdadala sa akin sa Paraiso at ako ay 
mailalayo niya sa Impiyerno. Kanyang sinabi: 
Katotohanan tinanong mo, ako sa bagay na 
malaki, katunayan ito ay magaan para sa 
kanya na iyon ay ginawang magaan ng Allah 
(ang Maawain) para sa kanya. Kinakailangang 
sambahin mo ang Allah M, huwag Siyang 
bigyan ng katambal; kinakailangang isagawa 
mo ang mga pagdarasal; kinakailangang 
bayaran mo ang zakaf 1 -, kinakailangang mag- 

ayuno ka sa (buwan ng) Ramadan; at 
kinakailangang isagawa mo ang 
peregrinasyon (banal na paglalakbay) sa 
Bahay 52 . At pagkatapos siya ay nagsabi: 

Tandaan (mong mabuti) at ituturo ko sa iyo 
ang pintuan ng kabutihan. 


. basahin ang Nota 2 sa Hadith 2. 

52 

. basahin ang Nota 3 sa Hadith 2. 

Ang Pag-aayuno ay pananggalang; Ang 
Karidad ay pinapatay niya ang mga 
pagkakasala katulad ng pagpatay ng tubig sa 
apoy; at ang dasal ng isang lalaki sa 
kalagitnaan ng gabi. At pagkatapos ay 
kanyang isinaulo: “Silang lumayo sa kanilang 
higaan upang tumawag sa kanilang 
Panginoon ng pagkatakot at pag-asa, at 
ginugol nila (sa kawanggawa para sa landas 
ng Allah) ang ipinagkaloob Namin sa kanila. 
Walang kaluluwang alam kung ano ang 
nakatago para sa kanila upang maging 
masaya bilang gantimpala sa kanilang mga 
gawain 53 .” Pagkatapos ay kanyang sinabi: 

Tandaan (mong mabuti) at sasabihin ko sa iyo 
ang tugatog ng mga gawain, at ang kanyang 
haligi, at ang pinakamataas na bahagi? Aking 
sinabi: Opo, Sugo ng Allah, at kanyang sinabi: 
Ang tugatog ng mga gawain ay ang Islam; 
ang kanyang haligi ay ang pagdarasal; ang 
pinakamataas na bahagi ay jihacf 4 . 


Korean: kabanata 32, taludtod 16. 

54 

. Bagama’t ang katagang Arabik na Jihad ay kaiimitangtumutukoy 
ito sa “banal na digmaan” ay saklaw din ng kahulugan nito ang 

anumang pagtitiis para sa kaunlaran ng Islam; kaya minabuti 
naming iwanan ang kataga sa lengguwahing Arabik. 

Pagkatapos ay kanyang sinabi: Tandaan 
(mong mabuti) at sasabihin ko sa iyo kung 
paano ang pamamahala sa lahat nang iyan? 
Aking sinabi: Opo, Sugo ng Allah at 
hinawakan niya ang kanyang dila at sinabi: 
pigilin ito, Aking sinabi: O Propeta ng Allah, 
katotohanan kami ay parurusahan dahil sa 
mga nasasabi namin? Kanyang sinabi: 
pabayaan ka sana ng iyong nanay, Mu’adh! 
Mayroon bang bagay na maitutulak ang tao sa 
impiyerno nang dahil sa kanilang mga mukha 
o di kaya ay dahil sa kanilang mga ilong 
maliban sa naaani ng kanilang dila? 

Mula sa salaysay ni at-Tirmidhi, na nagsabi na ito ay 
maganda at matatag na Hadith. 

HADITH - 30 

Mula sa autoridad ni Abu-Tha'laba al-Khushani 
Jurthum na anak ni Nashir na sinabi ng Sugo ng 
Allah M 

Katotohanan ang Allah M ay nagbigay (o 
nag-utos) ng mga obligasyon (tungkulin 
sa relihiyon), kaya huwag itong pabayaan; 
Siya M ay nagbigay ng mga hangganan, 
at huwag itong tapakan (o lagpasan) ; 
May mga bagay Siyang ipinagbawal, kaya 
huwag suwayin (ito); at may mga bagay 
na hindi Niya M binanggit dahil sa 
(Kanyang) habag para sa inyo at hindi 
dahil sa pagkalimot, kaya huwag mo 
silang halungkatin. 

Magandang Hadith ayon sa salaysay ni ad-Daraqutni at 
iba pa. 

HADITH - 31 

Mula sa autoridad ni Abul-'Abbas Sahl na anak ni 
Sa'd as-Sa’idi *$k> na nagsabi: 


Dumating ang isang lalaki sa 
Propeta M at sinabi: O Sugo ng Allah, 
sabihin mo sa akin ang mabuting gawain 
na kung ito ay aking gagawin (ay siyang 
dahilan na) ako ay mamahalin ng Allah M 
at mamahalin ng mga tao. Kanyang 
sinabi: Talikdan ang mundo at mamahalin 
ka ng Allah M, at talikdan ang mga bagay 
na pinanghahawakan ng tao at ikaway 
mamahalin ng mga tao. 


Magandang Hadith ayon sa salaysay ni Ibn Majah at ang 
iba na may magandang autoridad na pinanggalingan. 

HADITH - 32 


Mula sa autoridad ni Abu Sa’id Sa'd na anak ni 
Malik na anak ni Sinan al-Khudri <*& na kanyang sinabi: 
Katotohan sinabi ng Sugo ng Alllah : 


(Dapat) walang pananakit (o paninira) o di 
kaya ay gantihan ng pananakit (o 
paninira). 

Ito ay magandang Hadith na isinalaysay ni I bn 
Majah, ad-Daraqutni at ang iba ay nifagay ito sa antas 

bilang musnadf 5 Naisalaysay din ni Malik sa kanyang 
al-Muwatta 56 bilang mursal 57 na may kasamang 


Ang Musnad Hadith ay isang hadith na buo ang pinanggalingang 

mga autoridad mula sa mananalaysay hanggang sa Propeta. 

Ito ay mula sa gawaing klasik para sa Hadith at hurisprudensiya (o 

batas ng Islam) ni Anas ibn Malik (yumao noong 179 pagkatapos 
ng Hejrah). Tingnan ang Nota bilang 1 sa Hadith 13. 

Ang Hadith ay sinasabing mursal kapag ang pinanggalingan ng 

Hadith ay nagtapos sa isang Tagasunod at hindi ibinigay ang 
pangalan ng Sahabah (Kasamahan) na nagsinungaling, sa pagitan 
ng mga tagasunod at ang Propeta. Ang autoridad ng mursal 

Hadith ay mapapalakas ito kung mapapatunayan ng ibang mursal 
Hadith na may ibang pinanggalingang autoridad. 

Ang Sahabah (o Kasamahan ng Propeta) ay mga Muslim na 
nakatagpo nil a ang Propeta; Ang Tagasunod (Tabi-I at tabi 'un 
(pangmaramihan)) ay Muslim na ang nakatagpo ay Sahabah (o 
kasamahan ng Propeta). 

pinagmulang autoridad mula kay 'Amr na anak ni Yahya, 
mula sa kanyang tatay, Mula sa Propeta, subalit iniwan 
si Abu Sa’id, at mayroon siyang ibang pinanggalingang 
autoridad na tumutulong sa isa't-isa. 

HADITH - 33 


Mula sa autoridad ng anak ni ‘Abbas 
katotohanan sinabi ng Sugo ng Allah : 

Kung ibibigay sa mga tao ang kanilang 
kahilingan ay katotohanan kanilang 
hihilingin ang ari-arian at buhay 58 ng 

(ibang) tao, subalit ang saksi ay para doon 
sa umaangkin at ang sumpa ay para sa 
mga tumanggi. 


Ito ay mabuting Hadith na isinalaysay ni al- 
Baihaqi at iba pa sa ganitong katayuan, at ang kabahagi 

nito ay nakasulat sa dalawang Sahih 59 


58 

. Lit. “Dugo*\ 

59 

. Ito ang koleksiyon ng al-Bukhari at Muslim. 

HADITH - 34 


Mula sa autoridad ni Abu Sa’id al-Khudri ^$k> na 
nagsabi: Narinig kong sinabi ng Sugo ng Allah i|| : 

Ang sinuman sa inyo ang makita ang mga 
gawaing masama, baguhin ito sa 
pamamagitan ng kanyang kamay; at kung 
hindi niya ito kayang gawin, ay (sa 
pamamagitan ng) kanyang dila; at kung 
hindi niya ito kayang gawin, ay (sa 
pamamagitan ng kanyang) puso at iyan 
ang pinakamahinang pananampalataya. 


Mula sa salaysay ni Muslim. 

HADITH - 35 


Mula sa autoridad fw Abu Huraira na 
nagsabi: Sinabi ng Sugo ng Allah ^: 

Huwag kayong mag-inggitan (sa bawat 
isa); huwag labis na taasan ang presyo (sa 
bawat isa); huwag kayong magalit (sa bawat 
isa); huwag kayong magtalikuran (sa bawat 
isa); at huwag bintahan ang iba sa ibinibinta 
ng iba, subalit maging ikaw, O! mga alipin ng 
Allah, na magkakapatid. Ang Muslim ay 
kapatid ng Muslim;huwag siyang apihin o di 
kaya ay pabayaang huwag tulongan, huwag 
siyang pagsinungalingan o di kaya ay 
pahiyain. Ang kabanalan ay nandito at 
itinuturo ang kanyang dibdib ng tatlong beses. 
Sapat na kasamaan sa tao ang pahiyain ang 
kapatid na Muslim. Ang (relasyon ng) lahat 
ng Muslim para sa ibang Muslim ay bawal sa 
kanya ang dugo (ng kapatid na Muslim), ang 
ari-arian (ng kapatid na Muslim) at ang 
karangalan. t (ng kapatid na Muslim). 


Mula sa salaysay ni Muslim. 

HADITH - 36 

Mula sa autoridad ni Abu Huraira na sinabi ng 
Propeta ^ : 

Ang sinumang alisin sa (kapatid na) 
Mu’min 60 , ang isang kalungkutan (lumbay 

, pagdadalamhati, pighati at iba pang 
kasintulad nito) mula sa mga kalungkutan 
sa mundong ito, ay aalisin ng Allah sa 
kanya ang isa sa mga kalungkutan mula 
sa mga kalungkutan sa Araw ng 
Paghuhukom. Ang sinumang pagaanin (o 
bigyan ng kaginhawahan) ang isang 
(taong) naghihirap, ay pagkakalooban siya 
ng Allah ng kaginhawahan sa mundong ito 
hanggang sa Kabilang Buhay. Ang 
sinumang ipagsanggalang (mula sa mga 
kapintasan, pagkukulang o kahihiyan) ang 
(kapatid na) Muslim, siya’y 
ipagsanggalang ng Allah (mula sa mga 
kapintasan, pagkukulang o kahihiyan) sa 


60 


* Titulong ginagamit sa mga taong naniniwala at masunurin sa 
Allah. 

mundong ito hanggang sa Kabilang Buhay. 
May tulong ang Allah 'M sa Kanyang alipin 
habang ang alipin ay matulungin sa kanyang 
kapatid. Ang sinumang sumunod sa landas 
upang maghanap ng kaalaman (sa Islam), ay 
pagagaanin ng Allah 'M para sa kanya ang 
landas patungo sa Paraiso. At waiang 
pagtitipon ng mga tao na silay nagtitipon-tipon 
sa isa sa mga bahay ng Allah 31, at binibigkas 
ang Aklat ng Allah 31 at pinag-aaralan ito ng 
bawat isa sa kanila, ay hindi maaring hindi 
makarating sa kanila ang kapanatagan, at 

mababalot sila sa awa (at habag) ng Allah 
ang mga anghel ay papaligiran sila, at 
babanggitin sila ng Allah sa mga nakatabi sa 
Kanya. Ang sinumang maging banayad 61 

(bumagal) ng kanyang mga gawa ay hindi 
maitutulak pasulong ng (mabilisan ng dahil sa) 
kanyang angkan. 

Mula sa salaysay ni Muslim sa ganitong mga pananalita. 


61 


. sa landas patungo sa Paraiso. 

HADITH - 37 

Mula sa salaysay ng anak ni 'Abbas -Simula sa 

Sugo ng Allah ay kasama sa mga kasabihang 
kanyang isinalaysay mula sa kanyang Panginoon ay 
Kanyang sinabi: 

Katotohanan naisulat ng Allah 'M ang 
mga mabubuting gawa at ang masasama. 
Pagkatapos ay Kanyang ipinaliwanag (sa 
pagsasabi na) ang siyang may hangaring 
gumawa ng kabutihan at hindi ito naisagawa, 

Ipasusulat ito ng Allah para sa kanya bilang 
ganap na gawaing mabuti., subalit kung ito (ang 
hangaring mabuti) ay sinadya niyang gawin at 

naisagawa ito, ipasusulat ito ng Allah 31 para sa 
kanya mula sa sampung mabubuting gawa 
hanggang pitong daan beses o di kaya ay mas 
maraming beses. Subalit kung siya ay 
naghangad ng masamang gawa at hindi niya ito 
naisagawa, ipasusulat ito para sa kanya ng 

Allah M bilang ganap na gawaing mabuti, 
subalit kung ito (ang hangaring masama) ay 
sinadya niyang gawin at naisagawa niya, 
ipasusulat ito ng Allah M para sa kanya bilang 
isang masamang gawa. 

Mula sa salaysay ni al-Bukhari at Muslim sa 
kanilang dalawang Sahih sa ganitong pangungusap. 





40 HADITH 


4 jjj — 


/ J / 

-\_Ln iu>S-t 

Jj-j* . UjIp &\ j ^>? 

ljjl_15 4j j ji Ajj^j '- 4 i? *s^ At <jll^ 

: Jli Ju5j 

1_* cCJl>;.Jl j oUl*iJ\ L-^T <5l\ OJ )) 

' ✓ ' ' 

4jit \^ _ JS' pii ajISu j-< 3 c<iJii ^ 

4i1 1^ \^JUa 3 l^j j^Jfc OJj c^JLaIT aII^- dJLP 

*-»! ^ J\ ^ ** 

lg '-*? I^jJUju *13 <sZ~j j*i OJj tdj-iST 
v ’ * -• * ' + * 

\^ -C ^jfc <l)Jj 4-^.r <LP 4tt1 

/ / A 

((ftr'j *w- 

« _! l*£--«-?w> j (*4*~ > *J # 'jj 



40 HADITH i cv»Ji\ ju I 114 


HADITH - 38 

Mula sa autoridad ni Abu Huraira •^na nagsabi: Sinabi 
ng Sugo ng Allah -H : 

Katotohanan sinabi ng Allah ang Lubos 
na Makapangyarihan: Ang sinuman ang 
magpakita ng poot sa Aking alipin, Ako ay 
magiging kaaway niya. Ang paglapit sa Akin ng 
Aking alipin ay sa pamamagitan ng isang bagay 
na kanais-nais na (ito ay) mas mainam para sa 
Akin kaysa sa Aking itinakda (espirituwal na 
tungkulin) sa kanya, at tuloy-tuloy ang paglapit 
sa Akin ng Aking alipin sa pamamagitan ng mga 
gawaing sunnat (o mga labis na pagtupad sa 
tungkulin) hanggang sa siya ay Aking mahalin. 
Sa oras na siya ay Aking mahalin Ako ay 
magiging kanyang pandinig na ginagamit niya 
sa kanyang pandinig, at (Ako ay magiging 
kanyang) paningin na ginagamit (niya) sa 
kanyang paningin, at kamay na (ginagamit niya 
sa) panghampas (o mga galaw na 
pangangailangan),at paang (ginagamit sa) 
kanyang paglakad. Kung siya ay humingi sa 
Akin ay katotohanan siya ay Aking bibigyan; at 
kung siya ay magpapakupkop sa Akin ay 
katotohanan siya ay Aking kukupkupin. 


Mula sa salysay ni al-Bukhari. 

HADITH - 39 


Mula sa autoridad ng anak ni 'Abbas katotohanan 
sinabi ng Sugo ng Allah : 


Ang Allah M ay magbibigay ng 
kapatawaran sa aking mga tauhan (dahil 
sa akin) sa kanilang mga pagkakamali at 
pagkalimot at sa mga gawaing sila'y 
napilitan. 

Ito ay magandang Hadith mula sa salaysay ni 
Ibn Majah, al-Baihaqi, at iba pa. 

HADITH - 40 


Mula sa autoridad ng anak ni ‘Umar na 

nagsabi; 

Ang Sugo ng Allah M ay hinawakan 
ang aking balikat at kanyang sinabi: 

Gawin ang iyong safili na parang 
dayuhan (o manlalakbay) sa mundong ito. 


Ang anak ni 'Umar ay malimit niyang 

sabihin: 

Kapag ikaw ay umabot sa gabi ay 
huwag mong asahan ang (mabuhay pa 
sa) umaga, at sa umaga ay huwag mong 
asahan ang (mabuhay pa sa) gabi. 
Kumuha sa iyong kalusugan para sa iyong 
pagkasakit at (kumuha) mula sa iyong 
buhay para sa iyong pagkamatay 62 . 


Mula sa salaysay ni al-Bukhari. 


habang ikaw ay nasa malusog na pangangatawan at kaya mong 

gampanan ang iyong espirituwal na tungkulin ay karapat dapat na 
mapakinabangan mo ito. Ganoon din sa katayuang habang nabubuhay 

ka ay mag-ipon para sa iyong patutunguhan (kamatayan). 

HADITH - 41 

Mula sa autoridad ni Abu Muhammad 'Abdullah ang 
anak na lalaki ni Amr na anak ni al-'As na nagsabi: 
Sinabi ng Sugo ng Allah jjjjg : 

Hindi magiging ganap ang 
paniniwala ng bawat isa sa inyo hangga’t 
hindi umalinsunod ang kanyang 
kagustuhan sa aking dala (na 
naiparating). 

Magandang at matatag na Hadith na 
nanggaling mula sa Kitab al-Hujja 63 na may matatag na 

pinanggalingang autoridad 64 


- Aug pamagat ng aklat ni Abul-Q&sim Ismail ibn Muhammad al~ 
Asfahani (yumao noong 535 A.H.). 

64 

Ang sumulat sa aklat na ito ay pinayagan niya ang kanyang sarili 

na dagdagan ito ng dalawa pang Hadith sa pagkakaalam na ang 
bilang nito ay apatnapu, bagamat ang pamagat ng gawa na ito ay 
“An-Nawawi’s Forty”. 

HADITH - 42 

Mula sa autoridad ni Anas na nagsabi: Narinig 
kon'g sinabi ng Sugo ng Allah ^ : 

Sinabi ng Allah 31 : O anak ni Adan, 
hangga’t ikaw ay nanawagan sa Akin at 
humihingi sa Akin, ikaw ay Aking patatawarin 
sa (anumang bagay na) iyong nagawa (o 
nagawang pagkakasala),at ito ay hindi ko 
isasa-isip. O anak ni Adan, maging ang iyong 
kasalanan ay umabot sa ulap ng kalawakan at 
hingin ang Aking kapatawaran, ay patatawarin 
kita. O anak ni Adan, kung ikaw ay papunta sa 
Akin na may pagkakasalang kasinlaki ng 
mundo at pagkatapos, ikaw ay humarap sa 
Akin, na hindi mo Ako ipinagtatambal, ikaw ay 
Aking pagkakalooban ng kapatawarang 
kasinlaki nito 65 (ng iyong pagkakasala). 


Mula sa salaysay ni at-Tirmidhi na nagsabing 
ito ay mabuti at matatag. na Hadith. 


65 **;•' 

. kasinlaki ng mundo, ang kahulugan ay ang Allah ay 

magbibigay ng kapatawarang kasindami ng mga pagkakasalang 
nagawa ng tao. 

